Buyuk Britaniya birlashgan qirolligi Rossiyaga yangi elchisini jo‘natadi. Bu haqda qirollik Tashqi ishlar vazirligining rasmiy saytida xabar qilingan. "Doktor Lori Bristou hazrati oliyalarining (Yelizaveta Ikkinchi - kun.uz izohi) Rossiya Federatsiyasidagi yangi elchisi deb tayinlandi. Shu vaqtgacha Britaniyaning Moskvadagi elchisi sifatida faoliyat ko‘rsatgan ser Tim Barrou esa boshqa diplomatik vazifani bajarishga kirishgan. Doktor Bristou o‘zining yangi lavozimida 2016 yilning 1 yanvaridan ishlay boshlaydi", deyiladi xabarda. Lori Bristou bu vaqtgacha Buyuk Britaniya TIVning milliy xavfsizlik bo‘limi rahbari sifatida ishlab kelayotgandi.